Z A P I S N I K
s 47. sjednice Vijeća Gradske četvrti Peščenica - Žitnjak 
održane 26. ožujka 2025. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Ivan Držanić, Antonija Komazlić, Marko Korošec, Renata Vojnović, Darko Stošić, Ramiza Memedi, Gloria Tkalčić, Filip Knežević, Marko Jelenčić, Zvonko Dumančić, Zdravko Čabraja, Ljiljana Ivanac, Dragan Vučić, Mladen Komazlić, Ivana Atlija    

Odsutni članovi Vijeća:
Đurđica Radaković Groš, Ana Miloš

Ostali prisutni:
Lejla Mehmedić Kejla, Boris Kejla, Marija Miholjević

U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet, civilnu zaštitu i sigurnost, Boris Berber i stručna savjetnica za rad tijela mjesne samouprave, Iva Dujić Horvat.

Konstatira se da u radu sjednice sudjeluje svih 19 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda, predsjednik Vijeća, Nikola Zdunić, otvara raspravu o zapisniku s 45. sjednice Vijeća GČ.
Obzirom da nema primjedbi, zapisnik se jednoglasno verificira. 
Prelazi se na utvrđivanje dnevnog reda sjednice. 
Predsjednik predlaže da se u dnevni red uvrsti točka o problematici stanara Ulice Dvorište te prijedlog daje na glasanje, nakon čega se utvrđuje da je jednoglasno donesen  


DNEVNI RED
1. Problematika stanara Ulice Dvorište
2. Prijedlozi zaključaka o rješavanju aktualne komunalne problematike na području Gradske četvrti
3. Izvješća, pitanja i prijedlozi

[bookmark: _Hlk49872093]

Ad 1.) Problematika stanara Ulice Dvorište

Predsjednik pozdravlja goste na sjednici te im daje riječ.
Gospođa Mehmedović Kejla uvodno vijećnicima izlaže probleme s kojima se stanari Ulice susreću u posljednih 15-ak godina. Navodi kako je predmetna Ulica slijepa te se zbog nove gradnje stambenih zgrada u Ulici dogodila situacija u kojoj je ostalo svega nekoliko stambenih kuća koje stanari nisu voljni prodati, a nadležna gradska tijela svakih nekoliko godina šalju procjenitelje u svrhu procjene vrijednosti objekata radi mogućeg otkupa.
Osim što se protive prodaji svojih objekata stanari apeliraju na Vijeće da se izmjeni UPU Svetice kojim se predviđa izgradnja nove prometnice na način da se Ulica Dvorište otvori prema Sveticama. Stanari strahuju da bi time ulica koja je vrlo uska i već zagušena postala još zagušenija nego što je to sada.
U daljnjem izlaganju sudjeluju Boris Kejla i Marija Miholjević.
Po završetku izlaganja predsjednik navodi kako je Vijeće upoznato sa predmetnom problematikom, navodi kako je Vijeće već iniciralo izmjenu UPU Svetice te da se isti odnosi i na Ul. Divka Budaka.
Upućuje stanare da prikupe potpise te da se odazovu budućoj akciji kakva je bila organizirana i za stanare Donjih Svetica (participativno savjetovanje za UPU Svetice – Istočni kolodvor) nakon koje je Vijeće donijelo zaključak kojim se traži  izrada novog Urbanističkog plana uređenja Istočni kolodvor temeljem iskazanih potreba građana.
Također, upoznaje stanare i sa činjenicom da je ovo zadnja sjednica trenutnog Saziva te da se Vijeću obrate ponovo u idućem Sazivu.
Gosti sjednice zahvaljuju Vijeću.

Ad 2.)	Prijedlozi zaključaka o rješavanju aktualne komunalne problematike na području Gradske četvrti
Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora te prijedloge daje na glasanje. 
Vijeće, bez rasprave,  jednoglasno donosi
[bookmark: _Hlk129851635]Z A K L J U Č A K
o prijedlogu zamjene rasvjetnih tijela duž ulice Vukomerec novom LED rasvjetom



1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Borongaj Lugovi, KLASA:024-08/25-003/606; URBR:251-13-11-11/003-25-7, donesen na 47. sjednici Vijeća te predlaže nadležnoj gradskoj službi da 
· izvrši zamjenu postojeće javne rasvjete novom LED rasvjetom jačeg intenziteta duž ulice Vukomerec. 

1. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Z A K L J U Č A K
o prijedlogu zamjenske sadnje stabala između trgovine Studenac i ulice Vukomerec



1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Borongaj Lugovi, KLASA:024-08/25-003/606; URBR:251-13-11-11/003-25-6, donesen na 47. sjednici Vijeća te predlaže nadležnoj gradskoj službi da 
· da u sklopu svog programa održavanja zelenih površina izvrši zamjensku sadnju dva do tri stabla između trgovine Studenac i ulice Vukomerec, k.č. 3218/3 k.o. Peščenica. 

2. Ovaj zaključak dostavit će se Zagrebačkom holdingu d.o.o. – Podružnici Zrinjevac.


Z A K LJ U Č A K
o  prijedlogu novog voznog reda autobusne linije 216 i 276

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka donesen na 48. sjednici (KL:024-08/25-003/753; URBR:251-13-11-5/003-25-4) te sukladno prijedlogu Vijeća predlaže podružnici ZET izmjene i dopune voznog reda u svrhu donošenja novog voznog reda linije 216 i 276 na način:
· uvođenje dodatnih i češćih linija (polazak svakih 15-20 min) u prometovanju tijekom jutarnjih (5.30 – 8h) i popodnevnih (15-18h) vršnih opterećenja
·  korekciju (produljenje) vremena trajanja vožnji od polazne do odredišne stanice u vrijeme najvećih prometnih gužvi
· uvođenje zglobnih autobusa u promet tijekom vršnih opterećenja
· uvođenje češćih polazaka radnim danima (maksimalnim interval od 20 minuta između polazaka) 

· izvijesti Vijeće o učinjenom 

2. Ovaj zaključak dostavit će se Zagrebačkom električnom tramvaju d.o.o.


Z A K LJ U Č A K
o  prijedlogu novog voznog reda autobusne linije ZET-a i potrebi  uvrštavanja dodatnog polaska na liniji 284

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka donesen na 48. sjednici (KL:024-08/25-003/753; URBR:251-13-11-5/003-25-3) kojim Vijeće daje suglasnost na očitovanje ZET-a (KL:340-01/25-01/9;URBR:ZET-B111000-25-16) o korekciji polazaka na autobusnoj liniji 248 te sukladno prijedlogu Vijeća predlaže podružnici ZET da
· u bilo kojem terminu između 14.25 i 16.20 u vozni red uvrsti dodatan polazak autobusa na dionici iz Sesveta za Ivanju Reku/Dumovec kako bi se školskoj djeci korisnicima prijevoza ZET-a omogućio povratak kućama nakon završetka nastave
 
· izvijesti Vijeće o učinjenom.

2. Ovaj zaključak dostavit će se Zagrebačkom električnom tramvaju d.o.o.

Z A K LJ U Č A K
o  uvrštavanju zemljišta u vlasništvu RH k.č. 5573/1 k.o. Resnik na području MO Ivanja Reka u redovne Planove i Programe

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka donesen na 48. sjednici (KL:024-08/25-003/753; URBR:251-13-11-5/003-25-5) te sukladno prijedlogu Vijeća predlaže Gradskom uredu za gospodarstvo, ekološku održivost i strategijsko planiranje

· uvrštavanje k.č. 5573/1 k.o. Resnik (površina iza Župne crkve sv. Ivana Krstitelja prema nasipu GOK-a) u redovni Plan održavanja poljoprivrednog zemljišta u vlasništvu RH 
· uvrštavanje k.č. 5573/1 k.o. Resnik (površina iza Župne crkve sv. Ivana Krstitelja prema nasipu GOK-a) u Program raspolaganja poljoprivrednim zemljištem u vlasništvu RH za potrebe budućeg raspolaganja u vidu zakupa
· izvijesti Vijeće o učinjenom 

2. Ovaj zaključak dostavit će se Gradskom uredu za gospodarstvo, ekološku održivost i strategijsko planiranje.

Z A K L J U Č A K
o davanju suglasnosti za oslikavanje murala na nadvožnjaku raskrižja ulice Koledovčina i Slavonske avenije 



1. Vijeće Gradske četvrti Peščenica – Žitnjak razmotrilo je Zaključak Vijeća Mjesnog odbora Kozari Bok, KLASA:024-08/25-003/724; URBR:251-13-11-11/006-25-4, donesen na 47. sjednici Vijeća te sukladno pozitivnom mišljenju
· daje suglasnost na zahtjev Udruge PŽD, zastupane po predsjedniku Kristijanu Prgometu, za oslikavanje murala na nadvožnjaku raskrižja ulice Koledovčina i Slavonske avenije.
2. Ovaj zaključak dostavit će se podnositelju zahtjeva. 

Z A K L J U Č A K
o prijedlogu sanacije zaštitne ogradice postavom zaštinih klamerica u Galovićevoj ulici kod kbr. 2 – 6 i 8 - 12



1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/25-003/558; URBR:251-13-11-11/003-25-4, donesen na 50. sjednici Vijeća te predlaže nadležnoj gradskoj službi 
· da u sklopu svog programa održavanja zelenih površina izvrši sanaciju oštećene zaštitne ogradice na način da se ista zamijeni čvršćim, zaštitnim klamericama u Galovićevoj ulici kod kbr. 2 – 6 i 8 – 12.

2. Ovaj zaključak dostavit će se Zagrebačkom holdingu d.o.o. – Podružnici Zrinjevac.


Z a k l j u č a k
o prijedlogu revizije Urbanističkog plana Svetice
 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/25-003/558; URBR:251-13-11-11/003-25-5 donesen na 47. sjednici Vijeća te sukladno prijedlogu Vijeća MO predlaže nadležnim gradskim tijelima da svaki u okviru svog djelokruga 

· pokrene postupak revizije Urbanističkog plana uređenja Svetice (Službeni glasnik Grada Zagreba 14/2006.)

1. Zaključak Vijeća MO Peščenica je sastavni dio ovog zaključka.

2. Ovaj Zaključak dostavit će se Gradskom uredu za gospodarstvo, ekološku održivost i strategijsko planiranje i Zavodu za prostorno uređenje.  


Z a k l j u č a k
o prijedlogu postave natpisnih ploča s dodatkom kućnih brojeva 
na odvojcima Radničke ceste 
 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/25-003/675; URBR:251-13-11-11/006-25-5 donesen na 47. sjednici Vijeća te sukladno mišljenju Vijeća MO nije suglasno s predloženim postupkom novog imenovanja ulica već predlaže da se ostane pri prvobitnom zahtjevu za postavom ploča s dodatkom kućnih brojeva u odvojcima Radničke ceste kako slijedi: 

· Radnička cesta 282N, 282C, 282A/1, 282A/2, 282 B71, 282I/1, 282J/1, 282G/1, 282F/1, 282F/2, 282E/1, 282D/1, 282C/1, 282P  i
· Radnička cesta 282O, 282M/1, 282M, 282M/2.

3. Ovaj Zaključak dostavit će se Gradskom uredu za katastar i geodetske poslove. 


Z A K L J U Č A K
o prijedlogu za pojačanu policijsku ophodnju područja oko dječjih igrališta 
u Novom Petruševcu


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Petruševec KL.:024-08/25-003/675; URBROJ:251-13-11-11/006-25-4 donesen na 47. sjednici Vijeća te predlaže službi nadležnoj za nadzor i održavanje javnog reda i mira da 

· pojača ophodnju djelatnika policije i poduzimanje mjera iz svoje nadležnosti na području dječjih igrališta u Novom Petruševcu zbog učestalog ometanja reda i mira građana u okolici te ugrožavanja zdravlja djece uslijed ostavljenih korištenih igala i drugih opasnih predmeta na igralištima. 

2. Ovaj zaključak dostavit će se PU zagrebačkoj, IV. policijskoj postaji. 


Z A K L J U Č A K
o rješavanju prometne problematike


1. Vijeće Gradske četvrti Peščenica – Žitnjak razmotrilo je i smatra opravdanim prijedlog utvrđen Zaključkom Vijeća Mjesnog odbora Savica Šanci, KL.:024-08/25-003/608; URBROJ:251-13-11-11/002-25-6, donesenim na 46. sjednici te predlaže nadležnom gradskom uredu da 
· izvrši stručni očevid i pokrene postupak donošenja rješenja o postavi prometnog znaka zabrane prometovanja teretnih vozila u ulici I. Savica na dijelu od Capraške ulice (uz ZET-ovo nogometno igralište) do Velikogoričke ulice,
· izvijesti Vijeće o učinjenom.  
2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost.
Z a k l j u č a k
o prijedlogu postave znakova zabrane parkiranja 
u ulici Žitnjak Kovačići kod kbr. 67 - 77
 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Žitnjak, KLASA:024-08/25-003/495; URBR:251-13-11-5-/006-25-4 donesen na 46. sjednici Vijeća te sukladno prijedlogu Vijeća MO, predlaže nadležnom gradskom uredu da 

· izvrši stručni očevid i pokrene postupak za donošenje rješenja o postavi znakova zabrane parkiranja u ulici Žitnjak Kovačići kod kbr. 67 – 77,
· izvijesti Vijeće o učinjenom.

1. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost, Sektoru za promet. 

Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO PETRUŠEVEC
· Nasipavanje drobljenim šljunkom „pješačke staze“ uz kolnik od Radničke ceste do Novog Petruševca 8.

MO SAVICA ŠANCI
· Postava košarice za otpatke u dječjem parku u Ulici grada Chicaga 20 – kod Caffe bara Inverno.

MO PEŠČENICA
· Postava zaštitnih stupića na nogostupu u Ulici Divka Budaka ispred kbr. 1 – 3, 7 – 9 i 10 – 12 sa svrhom onemogućavanja nepropisnog parkiranja vozila. 

MO IVANJA REKA
· Izrada projektne dokumentacije za izgradnju parka i postavljanje parkovne opreme na dijelu k.č. 5573/1 k.o. Resnik (cca 805 m2) 



2. Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima. 	


Ad 3.) 	 Izvješća, pitanja i prijedlozi

Predsjednik zahvaljuje vijećnicima na suradnji.
Nakon što su raspravljene sve točke dnevnog reda, predsjednik zaključuje sjednicu u 18,45 h.
Zapisnik vodila:
Iva Dujić Horvat, dipl.politolog

KLASA:024-08/25-002/83
URBROJ:251-13-11-5-25-3
Zagreb, 9. travnja 2025.
                    PREDSJEDNIK VIJEĆA
GRADSKE ČETVRTI PEŠČENICA –ŽITNJAK

Nikola Zdunić, dipl.politolog

Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Gradske četvrti Peščenica – Žitnjak te stoga Vijeće nije prihvatilo Zapisnik 47. sjednice.	

Članovi Vijeća Točka 1.      

1. NIKOLA ZDUNIĆ

+

2. DARKO STOŠIĆ

+

3. ANTONIJA KOMAZLIĆ

+

4. ANA MILOŠ

5. TOMICA RIŽMARIĆ

+

6. IVAN DRŽANIĆ

+

7. LJILJANA IVANAC

+

8. RAMIZA MEMEDI

+

9. IVANA ATLIJA

+

10. FILIP KNEŽEVIĆ

+

11. ZVONKO DUMANČIĆ

+

12. DRAGAN VUČIĆ

+

13. ZDRAVKO ČABRAJA

+

14. RENATA VOJNOVIĆ

+

15.

ĐURĐICA RADAKOVIĆ 

GROŠ

16. MARKO JELENČIĆ

+

17. GLORIA TKALČIĆ

+

18. MARKO KOROŠEC

+

19. MLADEN KOMAZLIĆ

+

Izvješće o glasanju na sjednicama - 47. sj.


